ROMÂNIA
             Nr.                 /31.08.2026
JUDEȚUL OLT

PRIMĂRIA COMUNEI SLĂTIOARA
ANUNȚ
Primăria comunei Slătioara, județul Olt organizează concurs de recrutare pentru ocuparea unui post vacant de execuție aferent personalului contractual, după cum urmează:
A. DENUMIREA POSTULUI
Denumirea postului: Consilier, treaptă profesională IA, nivel studii S;
Structura: Compartiment Stare Civilă, Registratură și Relații cu Publicul din cadrul aparatului de specialitate al Primarului comunei Slătioara, județul Olt;
Durata nedeterminată;

Durata normală a timpului de muncă: 8 ore/zi, 40 de ore pe săptămână;

B. PROBE DE CONCURS

1. Proba scrisă
2. Interviul
C. CONDIŢII GENERALE ȘI SPECIFICE DE PARTICIPARE LA CONCURS

a) are cetățenia română, sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetățenia Confederației Elveţiene;  

b) cunoaște limba română, scris şi vorbit;  

c) are vârsta  de minim 18 ani împliniți;  

d) are capacitate de muncă în conformitate cu prevederile Legii nr.53/2003 - Codul muncii, republicată, cu modificările şi completările ulterioare;
e) are o stare de sănătate corespunzătoare postului pentru care candidează, atestată pe baza  adeverinței medicale eliberate de medicul de familie sau de unitățile sanitare abilitate;  

f) îndeplinește condițiile de studii: studii universitare de licență absolvite cu diplomă de licență sau echivalentă;
g) îndeplinește condițiile de vechime în specialitatea studiilor necesare exercitării funcției pentru care s-a organizat concursul – minimum 6 ani și 6 luni vechime în specialitatea studiilor, respectiv studii universitare de licență absolvite cu diplomă de licență sau echivalentă în (Ramura de ştiinţă) științe juridice, specializarea drept; 
h) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracțiunii sau față de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
i) nu a fost condamnată definitiv pentru săvârșirea unei infracţiuni contra securității naționale, contra autorității, infracțiuni de corupție sau de serviciu, infracțiuni de fals ori contra înfăptuirii justiţiei, infracțiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

j) nu a comis infracţiunile prevăzute la art.1 alin.(2) din Legea nr.118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr.76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art.35 alin.(1) lit.h).
D. CONDIŢII ȘI CALENDARUL DE DESFĂŞURARE A CONCURSULUI

1. Perioada de depunere a dosarelor de înscriere la concurs – dosarele se depun în termen de 10 zile lucrătoare de la data publicării anunțului, respectiv de la data de 31.08.2026 până la data de 11.09.2026, ora 16,00.
2. Selecția dosarelor de înscriere: în termen de maximum două zile lucrătoare de la data expirării termenului de depunere a dosarelor, respectiv 14.09.2026-15.09.2026.
· Rezultatul selecției dosarelor de concurs se afișează în termen de o zi lucrătoare de la expirarea termenului prevăzut la pct.2, respectiv 16.09.2026;
3. Data și ora probei scrise: 21.09.2026, ora 10,00.
· Rezultatul probei scrise a concursului se afișează în termen de o zi lucrătoare de la finalizarea probei scrise, respectiv până cel târziu la data de 22.09.2026;
4. Data probei de interviu: maximum 4 zile lucrătoare de la data susținerii probei scrise.
· Rezultatul probei de interviu a concursului se afișează în termen de o zi lucrătoare de la data finalizării probei;
5. Locul desfășurării probelor: Sediul Primăriei comunei Slătioara, str. Revoluției, nr.28, județul Olt;
6. Rezultatele finale ale concursului se afișează în termen de o zi lucrătoare de la data afişării rezultatelor soluționării contestațiilor pentru ultima probă.
· Candidații nemulțumiți de rezultatele obținute pot formula contestație în termen de o zi lucrătoare de la data afișării rezultatului selecției dosarelor, respectiv de la data afișării rezultatului probei scrise şi al interviului, sub sancțiunea decăderii din acest drept, conform prevederilor art.53 din Hotărârea Guvernului nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;
· Comunicarea rezultatelor la fiecare probă a concursului se realizează prin afișare la sediul Primăriei comunei Slătioara și pe pagina de internet a instituției http:// www.primariaslatioara.ro 

E. ACTE OBLIGATORII LA DOSARUL DE ÎNSCRIERE LA  CONCURS

1. formular de înscriere la concurs; 

2. copia actului de identitate sau orice alt document care atestă identitatea, potrivit legii, după caz, aflate în termen de valabilitate; 

3. copia certificatului de căsătorie sau a altui document prin care s-a realizat schimbarea de nume, după caz;

4. copiile documentelor care să ateste nivelul studiilor şi ale altor acte care atestă efectuarea unor specializări, copiile documentelor care atestă îndeplinirea condițiilor specifice; 

5. copia carnetului de muncă, conformă cu originalul, până la data de 31.12.2010, a adeverinței eliberate de angajator pentru perioada lucrată, care să ateste vechimea în muncă, în meserie şi/sau în specialitatea studiilor, începând cu data de  01.01.2011; 

6. cazierul judiciar sau, după caz, extrasul de pe cazierul judiciar;

7. adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului; 
8. curriculum vitae, model comun european;
9. certificatul de integritate comportamentală din care să reiasă că nu s-au comis infracțiuni prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr.76/2008 privind organizarea şi funcţionarea Sistemului Național de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane; 
10. alte documente relevante pentru desfășurarea concursului.

· Adeverința care atestă starea de sănătate conține, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătății;

· Documentul prevăzut la punctul 6 poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la punctul 6, anterior datei de susţinere a probei scrise. 
· Copiile de pe actele prevăzute la punctele 2-6 vor fi însoţite de documentele originale care se certifică cu menţiunea "conform cu originalul" de către secretarul comisiei de concurs.
F. BIBLIOGRAFIA ȘI TEMATICA
1. Constituţia României, republicată;
Tematica  

-
Titlul I „Principii generale”;

-
Titlul II „Drepturile, libertățile și îndatoririle fundamentale”;

-
Titlul III „Autoritățile publice” - Capitolul V „Administrația publică” - Secțiunea a 2-a „Administraţia publică locală”.

2. Legea nr.53/2003 privind Codul muncii, republicată, cu modificările și completările ulterioare; 

Tematica  

-
Titlul II „ Contractul individual de muncă”;

-
Titlul III „Timpul de muncă şi timpul de odihnă”.

3. Ordonanța de Urgență a Guvernului nr.57/2019 privind Codul administrativ, cu modificările și completările ulterioare;
         Tematica  

· Partea a VI-a – „Statutul funcţionarilor publici, prevederi aplicabile personalului contractual din administraţia publică şi evidenţa personalului plătit din fonduri publice”;
· Titlul I „ Dispoziţii generale”;

· Titlul III „ Personalul contractual din autorităţile şi instituţiile publice”;

-
Capitolul I  „Prevederi generale aplicabile personalului contractual din autorităţile şi instituţiile   publice ”;

-
Capitolul III  „Drepturi şi obligaţii ale personalului contractual din administraţia publică, precum şi răspunderea acestuia”;

- Partea a VII-a - „Răspunderea administrativă”;

- Titlul I „ Dispoziţii generale”;

         - Titlul II „Răspunderea administrativ-disciplinară”;

         - Titlul III „Răspunderea administrativ-contravenţională”;

- Titlul IV „Răspunderea administrativ-patrimonială”;
4. Ordonanța Guvernului nr.27/2002 privind reglementarea activității de soluționare a       petițiilor, aprobată prin Legea nr.233/2002 cu modificările și completările ulterioare.

    Tematica: integral

5. Legea nr.52/2003 privind transparența decizională în administrația publică, republicată;
         Tematica: 

- Capitolul I „ Dispoziții generale”;

- Capitolul II „Proceduri privind participarea cetățenilor și a asociațiilor legal constituite la procesul de elaborare a actelor normative și la procesul de luare a deciziilor”;

- Capitolul III „Sancțiuni”.

6. Hotărârea de Guvern nr.781/2002 privind protecția informațiilor secrete de serviciu;
    Tematica: integral

7. Legea nr.544/2001 privind liberul acces la informațiile de interes public, cu modificările și completările ulterioare;
         Tematica: 

- Capitolul I „ Dispoziții generale”;

- Capitolul II „Organizarea şi asigurarea accesului la informațiile de interes public”;

- Capitolul III „Sancțiuni”.
8. Hotărârea de Guvern nr.123/2002 pentru aprobarea Normelor metodologice de aplicare a Legii nr.544/2001 privind liberul acces la informațiile de interes public, modificată prin HG nr.478/2016;
         Tematica: integral.

G. MENŢIUNE

Coordonate de contact pentru primirea dosarelor de concurs: dosarele de concurs se depun la sediul Primăriei comunei Slătioara, str. Revoluției, nr.28, județul Olt, telefon 0249/431790, e-mail: primariaslatioara@yahoo.ro, persoană de contact: domnul Nicu Janina-Marinela, având funcția publică de consilier juridic, clasa I, grad profesional superior - Primăria comunei Slătioara, județul Olt.
PRIMAR,

UNGUREANU Savu
Afișat astăzi, data de 31.08.2026, ora 09,00, la sediul Primăriei comunei Slătioara, județul Olt și pe pagina de internet a instituției http:// www.primariaslatioara.ro.

Nume și prenume: Nicu Janina-Marinela
Semnătură………………………………..
